HEZKUNTZAKO SAILBURUAK (Uriarte Toledo) (EAJ, 2017-06-23):
Legebiltzarreko presidente anderea, sailburuok, legebiltzarkideok, egun on.
Ubera anderea, duela egun batzuk, zuk aipatu bezala, Haurreskolak Partzuergotik egindako deialdi batek ehunka pertsona bildu zituen Partzuergoko egoitza nagusian. Zerrendak zabaltzeko erabakia hartu zuten arduradunek aste hauetako ordezkapenak egin ahal izateko. Erabaki horrek ondorio batzuk izan zituen, bilatzen zenaz aparte, pertsona askok bere haserrea erakutsi zuten.
Datozen minututan gertatukoaren inguruko zehaztasunak aipatuko ditugu Haurreskolak Partzuergoko arduradunekin hitz egin eta gero. Baina gai hau interpelazio baten bitartez aurkeztu denez, Haurreskolak Partzuergoaren inguruko informazio zabalagoa luzatzeko aukera izango dugu bere ibilbidea eta egiten duten lana azpimarratuz, uste dut egokia dela azken egun hauetan baten batek orain arte Partzuergoak egin duen lan ona zalantzan jartzeko tentazioa erakutsi baitu.
Dakizuen bezala, Haurreskolak Partzuergoaren ibilbidea, 2003ko irailaren 24an hasi zen Eusko Jaurlaritza eta Euskadiko 31 udalerrien artean sinatutako hitzarmenen ondorioz. Gaur egun, zenbaki hori asko hazi da, 178 udalerri dira Partzuergoko kide Euskadin dauden 251 udalerritatik, urte hauetan 58.000 familiei eman dio zerbitzua.
Haurreskolak Partzuergoaren helburua 0-2 urte bitarteko haurrei zuzendutako hezkuntza zerbitzu osoa eskaintzea da, hala nola laguntza soziala, bereziki lana eta familia bizitza bateratzearen arloan, hezkuntza eta laguntza zerbitzua eskaintzeko. Misio nagusi bat aurrera eramateko jaio zen Haurreskolak Partzuergoa, hain zuzen ere, kalitatezko zaintza eta heziketa ematea 2 urtez azpiko haurrei.
Misioa betetzeko lau helburu nagusi finkatuta daude: Haurren heziketa eta garapena sustatzea familiarekin elkarlanean, berdintasunean eta errespetuan oinarrituz; familiei laguntza zerbitzu eskaintzea, familia eta lan bizitzaren arteko bateragarritasuna ahalbideratzeko; desberdinak gainditzeko, heziketa sustatzea eskola komunitatea; eta haurren elebitasuna bermatzeko baldintza egokiak sustatzea, lan hizkuntza eta zerbitzu hizkuntza euskera izan dadin bermatuz eta sustatuz.
Partzuergoak eskaintzen dizkigun datu zehatzei dagokienez, momentu honetan, Euskadiko biztanleriaren % 95ari eskaintzen dio zerbitzua. 27 Haurreskolekin hasi zen eta gaur egun 235 Haurreskola ditugu 8.440 plaza eskainiz. Beraz, Haurreskolak irekiz eta handituz joan dira eta etengabe instalazioak hobetzeko lanetan behar du udaletxeekin koordinatuz.
Lanbide Heziketako ikastetxe eta Euskal Herriko Unibertsitatearekin lan hitzarmenak sinatzen dira etorkizuneko hezitzaileei praktikak egiteko ahalbidetuz. Etorkizunari begira, honako ekintzak bultzatuko ditu Haurreskolak Partzuergoak. Eskaera dagoen tokietan plazak gehitu eta Haurreskolak ez dauden tokietan irekitzen saiatu edota izan emate prozesua errazteko baliabideak ezarriko dira.
Zentroen funtzionamenduari dagokionez, indarrean dagoen dekretua gelako hezitzaile bat aipatzen duen arren, Haurreskolak Partzuergoak gelako hezitzaile bi kontratatzeko esfortzua egiten du. Haur Hezkuntzako curriculum berrian oinarrituz, zentroetako hezkuntza proiektua eguneratzeko lanak abian dira eta zentroen funtzionamendua hobetzeko lanetan, etorkizunean Haurreskolak Partzuergoko hezkuntza proiektu berria lantzen jarraituko da, eta hezitzaileei etengabeko formazioa emango zaie beraien eguneroko lanean hobetzeko estrategiak eskuratu ditzaten, aipatu bezala, ISEI-IVEIren bitartez, Haurreskoletan burutu diren inkestak betiere hobetu daitezken egitea bultzatzeko asmoarekin.
Bestalde, langileen garapen profesionala bultzatzeko, hezitzaileen garapen profesionala bermatzeko eta etengabeko formazioa ematen da hainbat gaien inguruan, eta hezitzaileen asebetetzearen balorazio bikaina izaten da. Urtero burutzen diren jardunaldi pedagogikoan parte hartzea handia izaten da ere.
Aurreko urtean, eta lehenengo aldiz, Haurreskolak Partzuergoan lekua lekualdatze lehiaketaren araudia langileen ordezkariekin negoziatu eta adostu ondoren onartu zen. Langileen ordezkariekin pertsonalen kudeaketa eraginkorra bilatuz eta hautagaien beharrak kontuan hartuz ordezkapenak egiteko eta lanpostu hutsak betetzeko araudi berria negoziatze prozesuan da.
Guzti honi lotuta, aipatu beharra dago, Haurreskolak Partzuergoko erabiltzaileek lehen aipatutako inkestetan emandako erantzunak. % 98ak kalitate ona edo oso ona aipatzen dute. Familia ia guztiek,  - % 96,3k -  uste dute Haurreskoletan haurrak tratu pertsonalizatua jasotzen dutela bere ezaugarrien eta beharren arabera, berau hezkuntza prozesuaren eta adin horretako arretako gakoetako bat delako. Beste alderdi batzuk ere baloratzen dira: Antolamendu alderdiak, txosten idatziak, ate irekitako jardunaldiak edo berdintasunari lotutako alderdiak.
Laburbilduz, Euskadiko familiek asko baloratzen duten egiten duen lana, eta horrez gain, Haurreskolak Partzuergoa eredutzat dute Estatuan.
Ez naiz gehiago luzatuko Haurreskolek egiten duten lana aipatzen baina uste nuen beharrezkoa zela laburpen bat egitea...
...eredutzat dute estatuan.
Ez naiz gehiago luzatuko Haurreskolek egiten duten lana aipatzen baina uste nuen beharrezkoa zela laburpen bat egitea. Duela egun batzuk gertatutakoak ez dezala ilundu Haurreskolak Partzuergoak gure gizarteari eskaintzen dion zerbitzua.
Pasadan ekainak 13 eta 14an gertatukoaren aurrean ziurtatzen dizuet Haurreskolak Partzuergoko arduradunek ez daudela gustura egindako kudeaketarekin eta nik ere sentitzen dut pertsona guzti horien egon eza.
Egun haietan kokatuz, nahiz eta 500 pertsona inguruz osatutako lan poltsa bat izan, hau da, urtero izaten dituzten beharrizanei teorian aurre egiteko nahikoa eta sobra, 500 pertsona horietatik 20k bakarrik erakutsi zuten ordezkapenak onartzeko borondatea. Eta zenbateko hori ez zen nahikoa, inolaz ere.
Si nos situamos en los citados días 13 y 14 de junio hay que tener en cuenta que la lista de candidatos y candidatas para las sustituciones superaban las 500 personas, una cifra más que suficiente para hacer frente al número que cada año suele ser necesario por estas fechas.
Pero como digo, en el momento de comenzar a realizar las llamadas tan solo 20 de esas personas se mostraron dispuestas a aceptar la plaza que se le ofertaba. Hablan de falta de previsión, pero resulta complicado prever una situación como esa, desde luego, no es nada habitual.
Prebisio falta aipatu duzue baina nola aurreikusi egoera aurretiaz? Ezinezkoa zen aurretiaz egoera hori aurreikustea. Lan poltsan dauden pertsonen disponibilitatea deitzen zaien momentuan ezagutzen da. Zerrendan dauden pertsonei deitzen hasitakoan, alegia. Eta berriro diot, 500 pertsona baino gehiago zeuden zerrenda horietan.
Partzuergoko arduradunen kalkuluen arabera, haien esperientziaren arabera, 100 pertsona baino gutxiago behar izango lukete ordezkapenak gauzatzeko baina beharrizanak inoiz baino handiagoak izan dira eta hau sorpresa izan da denentzako  - geroxeago zehaztuko dut atal hau -  eta hautagai kopurua inoiz baino txikiago gertatu zen. Berriro diot, nahiz eta 500 pertsona baino gehiagoko lan poltsa izan.
La disponibilidad de las personas se conoce en el momento en que se realizan las llamadas, no antes. Y reitero que esa lista con más de 500 aspirantes debía ser más que suficiente para hacer frente a las sustituciones.
Además, este año ha sido mucho mayor el número de sustituciones a realizar y ambas cuestiones han sido inusuales: El aumento del número de sustituciones a realizar y la disponibilidad de tan solo 20 personas entre una lista de más de 500 candidatos apuntados en citada lista.
Sarritan, aurreikusten ez diren egoerak kudeatzeko zailak izaten dira. Ezohiko egoera baten aurrean, ezohiko neurria hartu zuten Partzuergoko arduradunek. Hala ere, badabil jada lanean egoera bideratzeko asmoarekin.
Nire bigarren txandan zehaztuko ditut gertatutako zenbait egoeren arrazoiak. Sarritan kritikatzea erraza da baina normalean erabakiek zergatik bat izaten dute.